《水帘泉》
宋代·毛注

织水帘珠未是奇，舒王留咏夺天机。神光已比箕星列，文焰长依舜日晖。

一沼蛟龙涎半积，两檐鸾鹤势双飞。名山从此留传咏，自昔因人重发挥。

作者简介：衢州西安人，字圣可。神宗元丰五年进士。历知南陵、高苑、富阳三县，皆以治称。徽宗大观中，擢殿中侍御史，累上章言蔡京罪，京罢，又请谪京于外。后除左谏议大夫，坐事罢，提举宫观。